# LATVIJAS REPUBLIKAS MINISTRU KABINETS

2015. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014.gada 19.augusta noteikumos Nr.501**

**„Elektronisko sakaru tīklu ierīkošanas, būvniecības un uzraudzības kārtība”**

Izdoti saskaņā ar Būvniecības likuma 5.panta pirmās daļas 2.punktu un otrās daļas 4.punktu un Elektronisko sakaru likuma 16 panta pirmo daļu

Izdarīt Ministru kabineta 2014.gada 19.augusta noteikumos Nr.501 „Elektronisko sakaru tīklu ierīkošanas, būvniecības un uzraudzības kārtība” (Latvijas Vēstnesis, 2014, 189.nr.) šādus grozījumus:

1. Izteikt 1.punktu šādā redakcijā:

„1. Noteikumi nosaka elektronisko sakaru tīklu ierīkošanas, būvniecības, pārbūves, atjaunošanas, nojaukšanas, konservācijas un uzraudzības kārtību, tai skaitā:”

1. Svītrot 1.7.apakšpunktu.
2. Svītrot 2.1.apakšpunktu.
3. Izteikt 2.2., 2.3. un 2.4.apakšpunktu šādā redakcijā:

„2.2. elektronisko sakaru tīkla pievads - inženiertīkla pievads, kas sastāv no kabeļu ievada, kabeļu kanalizācijas vai sakaru kabeļa gruntī vai kabeļu kanalizācijā no ārējā elektronisko sakaru sadales tīkla pieslēguma punkta līdz pievada sadalei ēkā un nodrošina elektronisko sakaru pakalpojumu pieejamību ēkā;

2.3. darba zīmējums - elektronisko sakaru tīkla ierīkošanas vai esošā tīkla daļas vai tā iekārtu vai esošā iekšējā tīkla, tā daļas vai tā iekārtu pārbūves, atjaunošanas vai nojaukšanas risinājuma attēlojums;

2.4. kabeļu ievads - ēkas ārsienā, pamatos vai pamatnē izveidota atvere vai ievietota caurule, kas paredzēta kabeļu līniju būvniecībai, pārbūvei, atjaunošanai vai ierīkošanai;”.

1. Svītrot 2.5. un 2.6.apakšpunktu.
2. Papildināt 2.punktu ar 2.7.,2.8.,2.9. un 2.10.apakšpunktu šādā redakcijā:

„2.7. elektronisko sakaru tīklu pārbūve — būvdarbi, kas saistīti ar esošā tīkla daļas vai tā iekārtu vai esošā iekšējā tīkla, tā daļas vai tā iekārtu apjoma, funkciju vai izvietojuma maiņu, tai skaitā pilnīgu vai daļēju nojaukšanu;

2.8. elektronisko sakaru tīklu atjaunošana — būvdarbi, kas saistīti ar esošā tīkla daļas, vai tā iekārtu vai esošā iekšējā tīkla, tā daļas vai tā iekārtu nomaiņu, funkcionāliem vai tehniskiem uzlabojumiem vai citiem saistītiem darbiem aizsargjoslā nemainot apjomu;

2.9. maģistrālā sakaru līnija - elektronisko sakaru līnija ārpus apdzīvotām vietām, kas nodrošina lielu datu caurlaidspēju un veidota datu pārraidei starp elektronisko sakaru tīkla iekārtām, kas izvietotas dažādās administratīvajās teritorijās;

2.10. ierīkošanas projekts – elektronisko sakaru tīkla ierīkošanas vai esošā tīkla daļas vai tā iekārtu vai esošā iekšējā tīkla, tā daļas vai tā iekārtu pārbūves, ja nepieciešami urbumi starpstāvu pārsegumos vai tiek pārbūvēts elektronisko sakaru tīkls, kas ierīkots cita īpašnieka kabeļu kanalizācijā, stabos, balstos, mastā vai tornī īstenošanai nepieciešamo grafisko un teksta dokumentu kopums.”.

1. Papildināt 5.punktu aiz vārda „pārbūvi” ar vārdu „atjaunošanu”.
2. Papildināt 7.punktu aiz vārda „būvniecību” ar vārdiem „pārbūvi, atjaunošanu, nojaukšanu vai konservāciju”.
3. Izteikt 7.2.punktu šādā redakcijā:

„7.2. fiziska vai juridiska persona - lai izbūvētu vai ierīkotu privāto elektronisko sakaru tīklu vai pārbūvētu esošu elektronisko sakaru tīklu”.

1. Papildināt 12.punktu aiz vārda „pārbūvi” ar vārdiem „atjaunošanu, nojaukšanu”.
2. Izteikt 14.punktu šādā redakcijā:

„14. Ja, iecerēta elektronisko sakaru tīkla pārbūve ar zemes darbiem (izņemot esošā staba nomaiņu, nemainot tā piesaistes) vai iecerētās pārbūves rezultātā tiks pazemināta būves konstrukciju drošība, nestspēja vai noturība un jāveic to pastiprināšana, tad nepieciešams izstrādāt elektronisko sakaru tīkla būvprojektu.”.

1. Izteikt 16.1.apakšpunktu šādā redakcijā:

„16.1. ja urbuma diametrs nesošajās konstrukcijās vai nesošajos elementos nepārsniedz 50 mm un pamatos vai pamatnē urbuma diametrs nepārsniedz 110 mm un attālums starp urbumiem ir vismaz 0,5 m”.

1. Izteikt 18.1.2.apakšpunktu šādā redakcijā:

„18.1.2.elektronisko sakaru tīkla pievada ierīkošanas projekts”.

1. Svītrot 18.1.3. un 18.1.4.apakšpunktu.
2. Izteikt 22.punktu šādā redakcijā:

„22. Elektronisko sakaru tīkla pievada ierīkošanas projektā papildus šo noteikumu 19. punktā minētajiem dokumentiem ietilpst:”.

1. Svītrot 22.3.apakšpunktu.
2. Izteikt 23.punktu šādā redakcijā:

„23.Elektronisko sakaru tīkla kabeļu ieguldīšanai esošajā kabeļu kanalizācijā darba zīmējumu papildina ar dokumentiem:”.

1. Izteikt 24.punktu šādā redakcijā:

„24. Elektronisko sakaru tīkla pārbūves, atjaunošanas un iekšējā tīkla darba zīmējumu papildina ar dokumentiem:”.

1. Papildināt 24.1.apakšpunktu aiz vārda „pārbūvējamā” ar vārdu „atjaunojamā”.
2. Papildināt 24.punktu ar 24.3.apakšpunktu šādā redakcijā:

„24.3. iekšējo elektronisko sakaru tīkla izvietojums, par tā izstrādes pamatu ņemot aktuālās kadastrālās uzmērīšanas lietā iekļautos plānus”.

1. Izteikt 26. un 27.punktu šādā redakcijā:

„26. Iekšējā tīkla ierīkošanu vienas ēkas robežās drīkst uzsākt pēc rakstiska darba zīmējuma saskaņošanas ar nekustamā īpašuma īpašnieku vai, ja tāda nav, tiesisko valdītāju normatīvajos aktos noteiktajā kārtībā.

27. Ierīkošanas ierosinātājs elektronisko sakaru tīkla ierīkošanas projektu iesniedz akceptēšanai rakstiski vai elektroniski, ja tas sagatavots atbilstoši normatīvajiem aktiem par elektronisko dokumentu noformēšanu”.

1. Izteikt 32.1.apakšpunktu šādā redakcijā:

„32.1.šo noteikumu 12., 17. un 26.punktā minētajos gadījumos”.

1. Izteikt 42.punktu šādā redakcijā:

„42.Būvniecības ierosinātājs elektronisko sakaru tīkla būvniecības ieceres iesniegumu (2. pielikums) un būvprojektu minimālā sastāvā iesniedz būvvaldē rakstiski vai elektroniski, ja tie sagatavoti atbilstoši normatīvajiem aktiem par elektronisko dokumentu noformēšanu”.

1. Svītrot 50.1.apakšpunktā vārdus „par projektēšanu un būvniecību”.
2. Papildināt noteikumus ar 50.1 punktu šādā redakcijā:

„50.1 Būvatļaujā nosaka būvdarbu uzsākšanas nosacījumus, ietverot prasības par:

50.11. iesniedzamajiem dokumentiem par atbildīgajiem būvspeciālistiem (saistību raksti, autoruzraudzības līgums);

50.12. reģistrēšanai iesniedzamajiem dokumentiem būvdarbu procesu fiksēšanai (būvdarbu žurnāls, autoruzraudzības žurnāls, būvuzraudzības plāns);

50.13. iesniedzamajiem dokumentiem par civiltiesiskās atbildības apdrošināšanu (būvdarbu veicēja un atbildīgo būvspeciālistu apdrošināšanas polises);

50.14. citiem iesniedzamajiem dokumentiem normatīvajos aktos noteiktajos gadījumos.”.

1. Svītrot 54.punktā vārdus „(4. pielikums)”.
2. Izteikt 56.punktu šādā redakcijā:

„56. Būvatļaujā iekļautie nosacījumi būvdarbu uzsākšanai izpildāmi divu gadu laikā pēc dienas, kad būvatļaujā izdarīta atzīme par projektēšanas nosacījumu izpildi.”

1. Papildināt noteikumus ar 58.1 un 58.2punktu šādā redakcijā:

„58.1  Pēc būvatļaujā ietverto projektēšanas nosacījumu izpildīšanas pasūtītājs iesniedz būvvaldē būvdarbu uzsākšanai nepieciešamos dokumentus.

58.2 Kad izpildīti būvatļaujā iekļautie būvdarbu uzsākšanas nosacījumi un pasūtītājs iesniedzis tajā norādītos dokumentus, būvvalde [Būvniecības likuma](http://likumi.lv/ta/id/258572-buvniecibas-likums) [12. panta](http://likumi.lv/ta/id/258572-buvniecibas-likums#p12) piektajā daļā noteiktajā termiņā:

58.21. izdara būvatļaujā atzīmi par būvdarbu uzsākšanas nosacījumu izpildi;

58.22. būvatļaujā norāda pasūtītāja pieprasīto būvdarbu veikšanas ilgumu, bet nepārsniedzot būvdarbu veicēja civiltiesiskās atbildības obligātās apdrošināšanas termiņu (izņemot gadījumu, ja būvdarbu veicēja apdrošināšanas līgums ir noslēgts uz gadu par visiem tā veicamajiem būvobjektiem);

58.23. būvatļaujā norāda maksimālo būvdarbu veikšanas ilgumu atbilstoši vispārīgajiem būvnoteikumiem, līdz kuram iespējams pagarināt būvatļauju (būvdarbu veikšanas ilgumu) un līdz kuram būve nododama ekspluatācijā.”.

1. Izteikt 60.punktu šādā redakcijā:

„60. Būvdarbus organizē un veic saskaņā ar būvprojektu, bet trešās grupas būves būvdarbus organizē un veic saskaņā ar būvprojekta sastāvā esošo būvdarbu organizēšanas projektu, kā arī darbu veikšanas projektu.”.

1. Papildināt noteikumus ar 61.1punktu šādā redakcijā:

„61.1 Izbūvējot vai pārbūvējot gruntī ieguldīta kabeļa līniju vai kabeļu kanalizāciju, darbu veikšanas projektu neizstrādā”.

1. Papildināt noteikumus ar 64.1 punktu šādā redakcijā:

„64.1 Elektronisko sakaru tīklu būvdarbu veicēja pienākums ir novērst būvniecības dēļ radušos ceļu, ielu, ietvju konstrukciju un zemes virskārtas bojājumus. Autoceļu, ielu, ietvju un zaļās zonas īpašniekiem vai, ja tādu nav, – tiesiskajiem valdītājiem nav tiesību pieprasīt minēto objektu pārbūvi vai šo objektu atjaunošanu lielākā apjomā, nekā nodarīti bojājumi”.

1. Izteikt 75.punktu šādā redakcijā:

„75. Elektronisko sakaru tīklu pieņem ekspluatācijā, ja tas ir uzbūvēts atbilstoši akceptētajam ierīkošanas projektam vai būvprojektam. Elektronisko sakaru tīklu, kura būvniecībai nav nepieciešama būvatļauja, pieņem ekspluatācijā un aktu sastāda ierosinātāja norīkota komisija, saskaņā ar ierosinātāja noteiktu aktu par objekta pieņemšanu ekspluatācijā (akta piemērs, 1. pielikums)”.

1. Svītrot 76.punktā vārdu „akceptētajam”.
2. Svītrot 77.3.apakšpunktā vārdu „akceptētā”.
3. Izteikt 77.4.apakšpunktu šādā redakcijā:

„77.4. būvprojektā paredzēto inženiertīkla vai tā daļas novietojuma izpildmērījumus digitālā formā LKS 92 koordinātu sistēmā. Veicot inženiertīkla novietojuma uzmērījumus (digitālā formā LKS 92 koordinātu sistēmā), gruntī izbūvēto inženiertīklu novietojumam pieļaujama novirze +/– 0,3 m no būvprojektā paredzētā;”.

1. Svītrot 92.1.punktā vārdus „vai tehnisko shēmu”.
2. Izteikt noteikumu 3.pielikumu šādā redakcijā:

„3. pielikums

Ministru kabineta

2014. gada 19. augusta

noteikumiem Nr. 501

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pilsētas/novada būvvalde

**Būvatļauja**

Nr. \_\_\_\_\_\_\_\_\_\_\_\_\_\_\_\_\_

1. Būvniecības ierosinātājs

(fiziskās personas vārds, uzvārds, personas kods, dzīvesvieta, tālruņa numurs, elektroniskā pasta adrese

vai juridiskās personas nosaukums (firma), reģistrācijas numurs, juridiskā adrese, tālruņa numurs)

2. Būvniecības veids (vajadzīgo atzīmēt):  jauna būvniecība

 pārbūve

 nojaukšana

3. Būvobjekts

(nosaukums)

4. Būvobjekta adrese vai, ja tādas nav, – atrašanās vieta

5. Zemes vienības kadastra apzīmējums1

6. Būves kadastra apzīmējums1

7. Zemes vienības īpašnieks vai, ja tāda nav, – tiesiskais valdītājs

(fiziskās personas vārds, uzvārds, personas kods vai

juridiskās personas nosaukums (firma), reģistrācijas numurs)

8. Būves īpašnieks vai, ja tāda nav, – tiesiskais valdītājs un/vai lietotājs (pārbūves un nojaukšanas gadījumā)

(fiziskās personas vārds, uzvārds, personas kods vai

juridiskās personas nosaukums (firma), reģistrācijas numurs)

9.  Pilnvarotā persona

(fiziskās personas vārds, uzvārds, personas kods, adrese un tālruņa numurs vai

juridiskās personas nosaukums, reģistrācijas numurs, juridiskā adrese un tālruņa numurs)

**Projektēšanas nosacījumi**

10. Projektēšanas nosacījumi

|  |  |  |
| --- | --- | --- |
| 10.1. | vietējās pašvaldības būvvaldes izdotie tehniskie noteikumi vai izziņa, ka nav iebildumu par attiecīgā elektronisko sakaru tīkla būvniecību |  |
| 10.2. | tā inženiertīklu īpašnieka izdotie tehniskie noteikumi, kura inženiertīklu aizsargjoslas atrodas projektējamo elektronisko sakaru būvju teritorijā |  |
| 10.3. | tehniskie noteikumi par pieslēgšanos inženierkomunikācijām vai par inženierkomunikāciju šķērsošanu |  |
| 10.4. | būvprojekta saskaņojumi atbilstoši 10.1., 10.2. un 10.3. apakšpunktā minēto tehnisko noteikumu prasībām un pasūtītāja būvprojekta saskaņojums |  |
| 10.5. | būvprojekta ekspertīze |  |

11. Projektēšanas nosacījumu izpildes termiņš – 20\_\_\_. gada \_\_\_. \_\_\_\_\_\_\_\_\_\_\_\_

**Būvdarbu uzsākšanas nosacījumi**

12. Būvdarbu uzsākšanas nosacījumi

Būvvaldē iesniedzamie dokumenti (vajadzīgo atzīmēt):

 izstrādāts un saskaņots būvprojekts

 informācija par būvprojekta īstenošanas kopējām izmaksām

 informācija par būvdarbu veicēju (juridiskās personas nosaukums, reģistrācijas numurs, būvkomersanta reģistrācijas apliecības numurs)

 būvdarbu veicēja civiltiesiskās atbildības obligātās apdrošināšanas polises kopija

 būvdarbu žurnāls

 atbildīgā būvdarbu vadītāja un būvdarbu vadītāju saistību raksti

 atbildīgā būvuzrauga un būvuzraugu saistību raksti

 atbildīgo būvspeciālistu profesionālās civiltiesiskās atbildības apdrošināšanas polises kopijas

 būvuzraudzības plāns

 autoruzraudzības līgums

 autoruzraudzības žurnāls

 informācija par darba aizsardzības koordinatoru (vārds, uzvārds, personas kods, tālruņa numurs), ja būvdarbus veic vairāk nekā viens būvdarbu veicējs

 Valsts kultūras pieminekļu aizsardzības inspekcijas atļauja, ja būvdarbi paredzēti valsts aizsargājamā kultūras piemineklī vai tā aizsardzības zonā

 citi dokumenti, ja to paredz normatīvie akti

**Būvvaldes atzīmes un lēmumi**

13. Atzīme par projektēšanas nosacījumu izpildi

(datums)

Būvdarbu uzsākšanas nosacījumi jāizpilda divu gadu laikā pēc dienas, kad izdarīta atzīme par projektēšanas nosacījumu izpildi.

Būvvaldes atbildīgā amatpersona

(amats)

(vārds, uzvārds, paraksts2) (datums)2

14. Atzīme par būvdarbu uzsākšanas nosacījumu izpildi

(datums)

Būvvaldes atbildīgā amatpersona

(amats)

(vārds, uzvārds, paraksts2) (datums)2

15. Maksimālais būvdarbu veikšanas ilgums ir \_\_\_\_ gadi pēc atzīmes izdarīšanas par būvdarbu uzsākšanas nosacījumu izpildi:

1) būvdarbi veicami līdz

(datums)

2) būvdarbu veicēja civiltiesiskās atbildības obligātās apdrošināšanas polisē norādītais apdrošināšanas periods

3) būves nodošana ekspluatācijā veicama līdz

(datums)

Būvvaldes atbildīgā amatpersona

(amats)

(vārds, uzvārds, paraksts2) (datums)2

Šo būvatļauju (administratīvo aktu) mēneša laikā pēc tās spēkā stāšanās dienas var apstrīdēt Administratīvā procesa likumā noteiktajā kārtībā .

(iestādes nosaukums, adrese)

16. Būvatļauja pagarināta līdz

(datums)

Būvvaldes atbildīgā amatpersona

(amats)

(vārds, uzvārds, paraksts2) (datums)2

Piezīmes.

1 Aizpilda tikai būvēm, kas atbilst spēkā esošajai būvju klasifikācijai.

2 Dokumenta rekvizītus "paraksts" un "datums" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.”

1. Svītrot noteikumu 4.pielikumu.
2. Izteikt noteikumu 5.pielikuma 4.1.4.apakšpunktu šādā redakcijā:

„4.1.4.ieguldīta brīdinājuma lente \_\_\_\_\_\_\_ m dziļumā”.

1. Izteikt noteikumu 6.pielikuma 4.1.apakšpunktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Starp | | Kanālu skaits | Garums (m) | Ārējais diametrs (mm) | Kopējais cauruļu garums posmā (m) | Cauruļu tips | Cauruļu ieguldīšanas dziļums\* | Sadales skapji ar ieraktu pamatu (gab.) |
| KA | KA |

1. Papildināt noteikumu 6.pielikuma 4.2.apakšpunktu ar teikumu šādā redakcijā:

„4.2.ieguldīta brīdinājuma lente \_\_\_\_\_\_\_ m dziļumā”.

1. Papildināt noteikumus ar 6.1pielikumu šādā redakcijā:

„6.1 pielikums

Ministru kabineta

2014. gada 19. augusta

noteikumiem Nr. 501

**Segto darbu pieņemšanas akts**

**(elektronisko sakaru tīkla kabeļu kanalizācija** **ar beztranšejas guldīšanas metodi)**

20\_\_\_. gada \_\_\_. \_\_\_\_\_\_\_\_\_\_\_\_

1. Elektronisko sakaru būves nosaukums un atrašanās vieta

2. Būvdarbu veicējs

(fiziskās personas vārds, uzvārds, personas kods, tālruņa numurs vai

juridiskās personas nosaukums, reģistrācijas numurs, tālruņa numurs)

3. Komisijas sastāvs:

3.1. būvdarbu veicēja pārstāvis

(vārds, uzvārds, amats)

3.2. projektētājs (autoruzraugs)

(vārds, uzvārds, amats)

3.3. būvuzraugs/tehniskās uzraudzības pārstāvis

(vārds, uzvārds, amats)

4. Komisija veica segto darbu apskati (ārējo pārbaudi) un kvalitātes pārbaudi un konstatēja:

4.1. pieņemšanai uzrādīti elektronisko sakaru tīkla kabeļu kanalizācijas būvniecības (papildināšanas) darbi saskaņā ar darba rasējumu Nr. \_\_\_\_\_\_\_\_\_\_\_\_\_\_ šķērsojamās būves apraksts (inženiertīkls, autoceļš, iela, dzelzceļa, hidrotehniskā, meliorācijas u.c.):

|  |  |  |  |  |
| --- | --- | --- | --- | --- |
| Kanālu skaits (gab.) | Garums (m) | Ārējais diametrs (mm) | Cauruļu tips | Izpildshēma pielikumā (Jā/Nē) |
|

Piezīme. \* Ar beztranšejas metodi ieguldītā kabeļu kanalizācijas posma izpildshēma pielikumā.

|  |  |  |  |
| --- | --- | --- | --- |
| Darbi veikti no |  | līdz |  |
|  | (datums) |  | (datums) |

4.2. apskatot neaizbērtoelektronisko sakaru tīkla kabeļu kanalizāciju, konstatēts, ka bloka pamatnes dziļums ir

4.3. darbi izpildīti saskaņā ar

(projektētāja vārds, uzvārds, sertifikāta numurs vai

būvprojektu Nr. \_\_\_\_\_\_\_

juridiskās personas nosaukums, reģistrācijas numurs, licences numurs)

|  |  |  |  |
| --- | --- | --- | --- |
| 4.4. |  | darba gaitā ir pieļautas novirzes no būvprojekta. Pieļautās novirzes saskaņotas ar | |
|  | |  |
| (attiecīgā institūcija, rasējuma numurs, saskaņošanas datums) |

|  |  |  |
| --- | --- | --- |
|  |  | darba gaitā navpieļautas novirzes no būvprojekta |

5. Komisijas lēmums

Visielektronisko sakaru tīkla kabeļu kanalizācijas būvniecības darbi ir veikti atbilstoši būvprojektam, būvnormatīviem un standartiem un ir pieņemti.

|  |  |
| --- | --- |
| Būvdarbu veicēja pārstāvis |  |
|  | (vārds, uzvārds, paraksts1) |

|  |  |
| --- | --- |
| Projektētāja pārstāvis |  |
| (paraksta, ja ir noslēgts  autoruzraudzības līgums) | (vārds, uzvārds, paraksts1) |

|  |  |
| --- | --- |
| Būvuzraugs/tehniskās uzraudzības pārstāvis |  |
|  | (vārds, uzvārds, paraksts1) |

Piezīme. 1 Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.”

1. Svītrot noteikumu 8.pielikuma 4.4.apakšpunktā vārdu „akceptētā”.

Ministru prezidente L. Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

14.05.2015. 15:26

2055

A.Mālnieks, 67013086

[Andris.Malnieks@em.gov.lv](mailto:Andris.Malnieks@em.gov.lv)